Wycliffe Bybelvertalers Help Aardbewingslagoffers In Papoea-Nieu-Guinee - Joy! Digital
Wycliffe Bybelvertalers Help Aardbewingslagoffers In Papoea-Nieu-Guinee
– deur Cip.nl
Meer as 150 000 inwoners van Papoea-Nieu-Guinee is die afgelope week slagoffer van ‘n reeks swaar aardbewings. Hulp van enige omvang het nog nie opgedaag nie omdat die afgeleë gebied baie moeilik toeganklik is. Wycliffe Bybelvertalers, een van die min organisasies in die gebied, het daarom begin met hulpverlening.
Op die oomblik is die inwoners van Papoea-Nieu-Guinee op hulleself aangewese. Wycliffe Bybelvertalers doen ŉ beroep om almal om via www.wycliffe.nl die vergete groep mense by te staan sodat daar so gou moontlik hulp aangebied kan word.
Tien dae ná die eerste aardbewing is die omvang van die ramp nog moeilik om te bepaal, sê direkteur van Wycliffe Bybelvertalers Nederland, Bram van Grootheest. “Weens die tradisionele bouwyse het die aardbewing groot skade aan geboue aangerig; die grootste risiko is nou water-en voedselvoorsiening en die lewensgevaarlike situasies op die onstabiele berghellings,” sê hy.
Wycliffe ontvang boodskappe uit die gebied van ŉ aan veral water, voedsel en medisyne. “Dit is die nood wat ons eerste wil verlig. Met die hulp van die hulporganisasie, Mission Aviation Fellowship, maak ons kontak ​​met die dorpies wat bereikbaar is en voorsien ons aan die nodigste lewensbehoeftes. Van Grootheest weet dat dit nie sy kollegas se daaglikse werksbeskrywing is om nooddienste te verleen nie, maar sê: “ Ons kyk om ons heen en weet: daar is niemand anders om die werk te doen nie. Die owerheid is nie in staat om die gebied te bereik nie, en ander buitelandse organisasies is skaars te vind in die gebied. Danksy ons kennis van die gebied en die goeie verhoudings met die plaaslike bevolking kan ons nou vinnig noodsaaklike hulp bied. ”